**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 17.03.2019, ora 08.00 –18.03.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 18.03.2019, ora 7.00**

**RÂURI**

**Debitele au fost, în general, în scădere,** exceptând cursurile mijlocii și inferioare ale râurilor: Tur, Someș, Crasna, Barcău, Crișuri, Arieș, Târnave, Bega, Timiș și Buzău, cursurile mijlocii ale Mureșului și Oltului și cursul inferior al Prutului, unde au fost în creștere prin propagare.

Pe râurile din bazinele: Argeș, Ialomița, Bârlad, bazinul mijlociu și inferior al Jiului, bazinul superior și mijlociu al Prutului și pe râurile din Dobrogea, debitele au fost relativ staționare.

Debitele se situează în general la valori cuprinse între 30-90% din mediile multianuale lunare, mai mari (peste normalele lunare) pe râurile din bazinele hidrografice: Vişeu, Tur, Arieş, Cibin, Buzău, Rm.Sărat, Putna, Trotuş, Bistriţa, Moldova şi Suceava, pe cursurile superioare ale Nerei, Cernei şi Oltului şi pe cursurile mijlocii şi inferioare ale Mureşului şi Siretului.

Formațiunile de gheață (gheaţă la mal) existente, izolat, în bazinele superioare ale Lotrului şi Bistriţei au fost în restrângere și diminuare.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi, în general, în scădere,** exceptând cursurile inferioare ale Someșului, Crasnei, Barcăului, Crișurilor, Mureșului, Begăi, Timișului și Prutului, unde vor fi în creștere prin propagare.

Pe râurile din bazinele: Bârzava, Moravița, Caraș, Nera, Cerna, Jiu, Olt, Vedea, Argeș, Ialomița, Bârlad, bazinul superior al Mureșului, bazinele superioare și mijlocii ale Begăi, Timișului și Prutului și pe râurile din Dobrogea debitele vor fi relativ staționare.

Sunt posibile creșteri de niveluri și debite pe unele râuri mici din vestul, centrul și nordul țării datorită precipitațiilor prognozate și cedării apei din stratul de zapadă.

Formațiunile de gheață (gheaţă la mal) existente în bazinele superioare ale Lotrului şi Bistriţei vor fi în restrângere şi diminuare.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul la intrarea în ţară** (secţiunea Baziaş) în intervalul 17-18.03.2019 **a fost în creştere, având valoarea de 6400 m3/s**, sub media multianuală a lunii **martie (6700 m3/s).**

În aval de Porţile de Fier debitele au fost relativ staționare la Gruia și pe sectorul Tr. Măgurele – Zimnicea şi în creştere pe sectoarele Calafat – Corabia și Giurgiu - Tulcea.

**Debitul la intrarea în ţară** (secţiunea Baziaş) **va fi în creştere (6500 m3/s).**

În aval de Porţile de Fier debitele vor fi în scădere la Gruia, relativ staționare la Calafat şi pe sectorul Tr. Măgurele – Giurgiu și în creștere pe sectoarele Bechet – Corabia și Oltenița - Tulcea.

**2.** **Situaţia meteorologică în intervalul 17.03.2019, ora 08.00 –18.03.2019, ora 06.00**

**În ţară,** vremea s-a încălzit, chiar semnificativ în regiunile vestice, astfel încât a devenit deosebit de caldă în toată țara. Cerul a avut unele înnorări ziua în nord, centru și est, dar în restul timpului și al spațiului a fost mai mult senin. S-au semnalat precipitații slabe, cu totul izolat, sub formă de ploaie în estul Transilvaniei și mixte în Carpații Orientali. Vântul a suflat slab și moderat, cu intensificări pe creste spulberând trecător zăpada, iar trecător și la cote mult reduse în Crișana și în Delta Dunării. Stratul de zăpadă măsurat la ora 20 în platformele stațiilor meteorologice, era de până la 257 cm în Masivul Făgăraș (Bâlea Lac). Temperaturile maxime au fost cuprinse între 12 grade la Gura Portiței și Joseni și 26 de grade la Drobeta Turnu Severin și Calafat, iar la ora 06.00 se înregistrau -3 grade la Întorsura Buzăului, Miercurea Ciuc și Sfântu Gheorghe (Cv) și 12 grade la Borod.

**Observaţie:** *De ieri dimineață, de la ora 06.00, a fost în vigoare o singură atenționare cod galben pentru fenomene meteorologice periculoase imediate, emisă de CNPM pentru Muntenia.*

**La Bucureşti,** vremea s-a încălzit ușor, astfel încât a fost deosebit de caldă pentru această dată. Temperatura maximă a fost de 20 de grade la Afumați și Băneasa și 21 de grade la Filaret. Cerul a fost mai mult senin, iar vântul a suflat slab până la moderat. La ora 06.00 se înregistrau 1 grad la Băneasa, 4 grade la Afumați și 6 grade la Filaret.

**3. Prognoza meteorologică în intervalul 18.03.2019, ora 08.00 –19.03.2019, ora 08.00**

**În ţară,** vremea va fi deosebit de caldă în toate regiunile, mai ales în cele sudice, estice și centrale. Cerul se va înnora treptat în vestul, centrul și nordul țării, unde pe parcursul nopții va ploua, în timp ce în restul teritoriului va fi variabil, mai mult senin ziua, iar ploile se vor semnala cu totul izolat în partea a doua a intervalului. Vântul va sufla slab și moderat, cu unele intensificări pe crestele montane, iar temporar și în est, sud-est și nord-vest. Temperaturile maxime se vor încadra între 14 și 26 de grade, ușor mai scăzute pe litoral, iar cele minime vor fi cuprinse între 0 și 9 grade. Dimineața și noaptea, în zonele joase, vor fi condiții de ceață.

**La Bucureşti,** vremea va fi deosebit de caldă pentru această dată. Cerul va fi mai mult senin ziua și variabil noaptea când va crește probabilitatea pentru ploi slabe. Vântul va sufla slab până la moderat. Temperatura maximă va fi de 23...25 de grade, iar cea minimă de 6...8 grade.

**4. Buletin nivometeorologic valabil pentru masivele Bucegi şi Făgăraş, masivele Țarcu – Godeanu, masivul Parâng - Șureanu, Munții Vlădeasa – Muntele Mare şi pentru Grupa Nordică a Carpaților Orientali (zona Munțiilor Călimani – Bistriței - Ceahlău),**

**emis pentru perioada 17 martie 2019, ora 20.00 – 18 martie 2019, ora 20.00.**

**TABEL RISCURI DE AVALANŞE**

**Buletin**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **FĂGĂRAŞ** | **RISC ÎNSEMNAT (3)** | **RISC MODERAT (2)** |
| **BUCEGI** | **RISC ÎNSEMNAT (3)** | **RISC MODERAT (2)** |
| **ȚARCU – GODEANU şi PARÂNG - Șureanu** | **RISC ÎNSEMNAT (3)** | **RISC MODERAT (2)** |
| **Munții Vlădeasa – Muntele Mare** | **RISC ÎNSEMNAT (3)** | **RISC ÎNSEMNAT (3)** |
| **Grupa Nordică a Carpaților Orientali**  **(zona Munților Rodnei) şi Grupa Centrală a Carpaților Orientali (zona Munțiilor Călimani – Bistriței - Ceahlău)** | **RISC ÎNSEMNAT (3)** | **RISC MODERAT (2)** |

**EVOLUŢIA VREMII ÎN INTERVALUL: 17.03.2019, ora 20.00 – 18.03.2019, ora 20.00:**

Vremea va fi deosebit de caldă pentru această dată. Cerul va fi variabil cu innorări temporare în cursul zilei în Carpații Occidentali unde izolat, se pot semnala precipitații slabe sub formă de ploaie. Vântul va sufla slab și moderat cu unele intensificări temporare din sector sud-vestic. Pe arii restrânse se va semnala ceață.

**Peste 1800 m:** temperaturi minime: -1 la 2 gr.C; temperaturi maxime: 2 la 7 gr.C

**Sub 1800 m:** temperaturi minime: 2 la 5 gr.C; temperaturi maxime: 7 la 14 gr.C

**STABILITATEA şi EVOLUŢIA STRATULUI de ZĂPADĂ:**

**a). în masivul Făgăraș:**

**La altitudini mai mari de 1800 m: RISC ÎNSEMNAT (3)**

La peste 1800 m, la suprafața stratului regăsim câțiva centimetri de zăpadă proaspătă, depuși peste cruste de gheață și plăci de vânt mai vechi. Pe versanții cu expunere estică și sudestică s-au format noi plăci de vânt iar în locurile adăpostite, depozite mai însemnate de zăpadă proaspătă. În zilele următoare, valorile termice ridicate și insolația vor determina umezirea, topirea și tasarea stratului. Pe pantele suficient de înclinate se pot declanșa spontan curgeri sau avalanșe de dimensiuni mici și medii, iar orice supraîncărcăre slabă va accentua riscul. În zonele unde există depozite mai însemnate de zăpadă, riscul de avalanșe este mai ridicat.

**La altitudini mai mici de 1800 m: RISC MODERAT (2)**

Sub 1800 m, stratul este în general compactat. Valorile termice permanent pozitive, vor favoriza umezirea puternică a stratului, accelerând procesul de topire și tasare. Riscul de declanșare a avalanșelor va fi moderat în special pe pantele cu înclinare mare și cu depozite de zăpadă mai însemnate. Spontan se pot declanşa curgeri sau avalanşe de topire, în general de mici dimensiuni.

**b). în masivul Bucegi:**

**La altitudini mai mari de 1800 m: RISC ÎNSEMNAT (3)**

La peste 1800 m, vremea caldă și insolația vor determina umezirea și tasarea stratului de zăpadă. În special la altitudini mari, sunt prezente multiple plăci de vânt pe versanții estici și sud-estici. Pe pantele suficient de înclinate se pot declanșa spontan curgeri sau avalanșe de dimensiuni mici și medii, iar orice supraîncărcăre slabă va accentua riscul. În zonele unde există depozite mai însemnate de zăpadă, riscul de avalanșe este mai ridicat.

**La altitudini mai mici de 1800 m: RISC MODERAT (2)**

Sub 1800 m, încălzirea accentuată a vremiii va favoriza umezirea puternică a stratului, accelerând procesul de topire și tasare. Riscul de declanșare a avalanșelor va fi moderat, în special pe pantele cu înclinare mare și cu depozite de zăpadă mai însemnate. Spontan se pot declanşa curgeri sau avalanşe de topire, în general de mici dimensiuni.

**c).** **în masivele Țarcu – Godeanu şi masivul Parâng – Șureanu:**

**La altitudini mai mari de 1800 m: RISC ÎNSEMNAT (3)**

La peste 1800 m, la suprafața stratului regăsim câțiva centimetri de zăpadă proaspătă depuși peste cruste de gheață și plăci de vânt mai vechi. Pe versanții cu expunere estică și sudestică s-au format noi plăci de vânt iar în locurile adăpostite, depozite mai însemnate de zăpadă proaspătă. În zilele următoare valorile termice ridicate și insolația vor determina umezirea, topirea și tasarea stratului. Pe pantele suficient de înclinate se pot declanșa spontan, curgeri sau avalanșe de dimensiuni mici și medii, iar orice supraîncărcăre slabă va accentua riscul. În zonele unde există depozite mai însemnate de zăpadă, riscul de avalanșe este mai ridicat.

**La altitudini mai mici de 1800 m: RISC MODERAT (2)**

Sub 1800 m, stratul este în general compactat. Insolația și temperaturile permanent pozitive vor favoriza umezirea puternică a stratului, accelerând procesul de topire și tasare. Pe pantele foarte înclinate, dar și spontan îndeosebi după-amiaza, se vor declanşa curgeri sau avalanşe de topire de dimensiuni mici și izolat medii.

**d). în Munții Vlădeasa – Muntele Mare: - RISC ÎNSEMNAT (3)**

În ultimele 24 de ore, aici s-au depus în medie 10-15 cm de zăpadă proaspătă. Sub acest strat sunt prezente cruste de gheață și plăci de vânt mai vechi. În profunzime stratul este compactat. La altitudini mai mici de 1500 m, stratul se va umezi puternic ca urmare a valorilor termice ridicate și precipitațiilor sub fomă de ploaie. Pe pantele foarte înclinate, dar și spontan îndeosebi după-amiaza, se vor declanşa curgeri sau avalanşe de topire de dimensiuni mici și izolat medii.

**e). în Grupa Nordică a Carpaților Orientali (zona Munților Rodnei) şi în Grupa Centrală a Carpaților Orientali (zona Munțiilor Călimani – Bistriței - Ceahlău):**

**La altitudini mai mari de 1800 m: RISC ÎNSEMNAT (3)**

La peste 1800 m, la suprafața stratului regăsim câțiva cm de zăpadă proaspătă depuși peste cel vechi, relativ stabilizat. Pe versanții cu expunere estică și sud-estică s-au format noi plăci de vânt. În zilele următoare valorile termice ridicate și insolația vor determina umezirea, stratului, îndeosebi la suprafață. Pe pantele suficient de înclinate se pot declanșa spontan, curgeri sau avalanșe de dimensiuni mici și medii, iar orice supraîncărcăre slabă va accentua riscul. În zonele unde există depozite mai însemnate de zăpadă, riscul de avalanșe este mai ridicat.

**La altitudini mai mici de 1800 m: RISC MODERAT (2)**

Sub 1800 m, încălzirea vremiii va favoriza umezirea puternică a stratului accelerând procesul de topire și tasare. Riscul de declanșare a avalanșelor va fi moderat în special pe pantele cu înclinare mare și cu depozite de zăpadă mai însemnate. Spontan se pot declanşa curgeri sau avalanşe de topire, în general de mici dimensiuni.

**Notă:**

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■ - pe anumite pante suficient de inclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

***II. CALITATEA APELOR***

**2.1. Pe fluviul Dunărea**

**ABA Jiu Craiova** informează despre verificarea malului românesc al fluviului Dunărea, de la Salcia până la Orşova, jud Mehedinţi, la data de 16.03.19, fără a observa produs petrolier pe luciul de apă sau pe maluri. Acţiunea de verificare va continua şi în ziua următoare.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate la data de 14.03.2019, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**ABA Prut Bârlad** **şi GNM CJ Botoşani** informează despre **stingerea de ISU Dorohoi, cu două autospeciale, a unui incendiu de stuf, pe o lungime de 100m, la data de 17.03.2019, ora 20.14, pe malul drept al Ac. Ezer**, sit Natura 2000, jud Botoşani. Incendiul fusese observat la ora 19.35 de barajistul Ac. Ezer.

**GNM CJ Constanţa** informează telefonic despre **un incendiu izbucnit la nişte cauciucuri, la ieşire din oraşul Hârşova, jud. Constanţa, la data de 17.03.19, în jurul orelor 19.00**. Se va reveni.

1. **În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 14.03.2019 - 15.03.2019 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.